**IZVAJALCEM LETNEGA PROGRAMA ŠPORTA V MESTNI OBČINI KOPER**

Številka: 014-15/2020

Datum: 12. 6. 2020

**ZADEVA: Javni poziv za Imenovanje predstavnika izvajalcev letnega programa športa V Mestni občini Koper v Svet Javnega zavoda za šport Mestne občine Koper**

Z Odlokom o ustanovitvi Javnega zavoda za šport Mestne občine Koper (Uradne objave, št. 33/03 in Uradni list RS, št. 123/2004, 24/2015 in 58/2017 – v nadaljevanju odlok) je kot organ Javnega zavoda za šport Mestne občine Koper opredeljen Svet zavoda.

V skladu z 11. členom odloka šteje svet Javnega zavoda za šport Mestne občine Koper 5 članov, od katerih je 1 predstavnik izvajalcev letnega programa športa v Mestni občini Koper. Mandatna doba članov sveta zavoda traja 4 leta in so po preteku mandatne dobe lahko ponovno izvoljeni oziroma imenovani.

Skladno z 12. členom odloka Župan Mestne občine Koper imenuje predstavnika izvajalcev letnega programa športa v Mestni občini Koper na podlagi javnega poziva, zato izvajalce letnega programa športa v Mestni občini Koper pozivamo, da nam svoje predloge za predstavnika izvajalcev letnega programa športa kot člana sveta Javnega zavoda za šport Mestne občine Koper posredujete najkasneje do **torka, 30. 6. 2020** na naslov Mestne občine Koper, Urad za družbene dejavnosti, Verdijeva 10, 6000 Koper.

Predlog naj vsebuje podatke o predlaganih kandidatih: ime in priimek, rojstni podatki, naslov, ter podpisano soglasje kandidata.

Pripravil ŽUPAN

Urad za družbene dejavnosti Aleš Bržan